|  |
| --- |
|  |
| . Да се Бназначи: |

 **ОБЩИНСКА ИЗБИРАТЕЛНА КОМИСИЯ**

**ОБЩИНА ДУЛОВО, ОБЛАСТ СИЛИСТРА**

дата и час на обявяване на ИТ: 25.10.2015г., 18.00 ч.
дата и час на сваляне от ИТ: 28.10.2015 г., 18.00 ч.

 **Р Е Ш Е Н И Е**

 **№ 81 / 25.10.2015 г.**

ОТНОСНО: постъпила жалба с вх. № 128/25.10.2015 г., подадена от вр.и.д. кмет на

 с. Межден Гюлчин Басри Шериф и сигнал, с вх. № 129/25.10.2015 г., подаден от председателя на ОбС на БСП – Маргарита Георгиева

Общинска избирателна комисия - ДУЛОВО разгледа постъпилата, с вх. № 128/25.10.2015 г. жалба, подадена от вр.и.д. кмет на с. Межден Гюлчин Басри Шериф и сигнал, с вх. № 129/25.10.2015 г., подаден от председателя на ОбС на БСП – Маргарита Георгиева, с които е сезирана ОИК Дулово за отправена заплаха за освобождаване от работа на Гюлчин Басри Шериф от д-р Юксел Ахмед. В жалбата е посочено, че това е станало в присъствието на граждани пред СИК с. Межден. Тъй като жалбата и сигналът имат отношение към едно и също действие бяха приети за общо разглеждане.

След извършената проверка на обстоятелствата и фактите беше установено следното:

Твърдяното в жалбата не е скрепено с доказателства. Използваният термин заплаха е обект на разглеждане от Наказателния кодекс и подлежи на разглеждане от друг орган, различен от ОИК. В част трета – Административнонаказателни разпоредби от Изборния кодекс изчерпателно са посочени нарушенията на изборния закон и санкциите за нарушителите.

В случая е налице нарушаване изискванията за компетентност поради което жалбата се явява неоснователна.

Поради гореизложеното и на основание чл. 87, ал. 1, т. 22 от Изборния кодекс, ОИК Дулово

 **РЕШИ:**

Оставя без уважение жалба, с вх. № 128/25.10.2015 г., подадена от вр.и.д. кмет на с. Межден Гюлчин Басри Шериф и сигнал, с вх. № 129/25.10.2015 г., подаден от председателя на ОбС на БСП – Маргарита Георгиева.

Решението подлежи на обжалване пред ЦИК в тридневен срок от обявяването му.

ПРЕДСЕДАТЕЛ:.................

 /П.Иванов/

СЕКРЕТАР:........................

 /И.Ахмед/